Թեոդոր Բիկել

Թեոդոր Բիկել (անգլ.՝ Theodore Meir Bikel, մայիսի 2, 1924(1924-05-02), Վիեննա, Առաջին Ավստրիական Հանրապետություն - հուլիսի 21, 2015(2015-07-21), Westwood, Լոս Անջելես, Կալիֆոռնիա, ԱՄՆ), ամերիկացի դերասան և հասարակական գործիչ, ֆոլկ-երաժշտության ճանաչված կատարող։ Թողարկել է մի քանի ռուսական քաղաքական ռոմանսի ձայնասկավառակներ։


== Կենսագրություն ==


=== Վաղ տարիներ ===
Ծնվել է 1924 թվականի մայիսի 2-ին Վիեննայում, բնիկ Չեռնովցի Յոսեֆ Բիկելի և Միրիամ Ռիգլերի ընտանիքում։ Ավստրիական բանակում ծառայելուց հետո նրա հայրն այդ ժամանակ սովորում էր Վիեննայի համալսարանում։ 1945 թվականին տեղափոխվել է Լոնդոն, ապա 1954 թվականին՝ Նյու Յորք։ Դեռ այդ ժամանակվանից Թեոդորը բավականին ուժեղ դերասանական և վոկալային ունակություններ ուներ։


=== Թատրոն ===
1943 թվականին աշխատում էր Հաբիմա թատրոնում, և 1944 թվականին դարձավ Կամերային թատրոնի հիմնադիրներից մեկը, վերջինս հանդիսանում է Իսրայելի հեղինակավոր թատրոններից մեկը։ Երկրորդ համաշխարհային պատերազմից հետո 1946 թվականին Թեոդոր Բիկելն ընդունվեց Լոնդոնի դրամատիկական արվեստի ակադեմիան և արդեն այդ ժամանակ հայտնի դարձավ որպես հրեական ազգային երգերի կատարող։ Չորս տարի անց նա սկսեց ստանալ մի շարք գլխավոր դերեր թատերական ներկայացումներում։ 1949 թվականին խաղաց Միտչի դերը Թենեսի Ուիլյամսի «A Streetcar Named Desire» ներկայացման մեջ։


=== Կինո ===
1951 թվականից Թեոդոր Բիկելի տաղանդը գտավ իրեն կինոարվեստում։ Նա՝ թատրոնի և կինոյի հռչակավոր դերասանը, նկարահանվել է ավելի քան հարյուր հեռուստասերիալներում և կինոֆիլմերում, որոնց մեջ կան այնպիսիք, ինչպիսիք են՝ «Իմ հիասքանչ օրիորդ», «Մուլեն Ռուժ», «Ճանապարհների ասպետ», «Վավիլոն 5», «Հանցագործություն և պատիժ», «Կոմիսար Կոլոմբո» հեռուստասերիալում և շատ ուրիշներում։ 1954 թվականին Բիկելը բնակություն հաստատեց ԱՄՆ-ում, ստացավ դերեր Հոլիվուդում։


=== Հեռուստակարիերա ===
Բիկելը շատ մեծ նշանակություն էր տալիս հեռուստակարիերային։ Նրան հաճախ էին հրավիրում տարբեր հեռուստաշոուների, որպես մասնակից կամ պարզապես հաղորդավար և կազմակերպիչ։


=== Հասարակական գործունեություն ===
Զբաղվել է հասարակական գործունեությամբ և հանդիսացել է Ամերիկայի դերասանների և արտիստների ասոցիացիայի նախագահ։ 1977 թվականին եղել է ԱՄՆ-ի մշակույթի Ազգային խորհրդի անդամ, հաճախ էր դասախոսություններ կարդում հասարակական թեմաներով։


=== Կրթություն ===
Ունեցել է գիտական աստիճաններ. արվեստի դոկտոր, հումանիտար գիտությունների դոկտոր։


=== Անձնական կյանք ===
Ամուսնացած է եղել մի քանի անգամ, ունի երկու որդի՝ Ռոբերտ Սայմոն Բիկել (շարունակել է հոր գործը) և Դենիել Բիկել (ծրագրավորող)։


== Սկավառակագրություն ==


== Ֆիլմագրություն ==
1993 - Իմ ընտանիքի գանձը (My Family Treasure)
1991 - Կեսգիշերային հիշողություններ (Memories of Midnight) 
1977 - Կոլոմբո. բարձր իտելեկտուալ սպանություն (Columbo: The Bye-Bye Sky High I.Q. Murder Case)
1968 - «Քաղցր նոյեմբեր» / Sweet November
1966 - «Ռուսներն են գալիս» / The Russians Are Coming! The Russians Are Coming! — капитан подводной лодки
1964 - Իմ հիասքանչ օրիորդ (My Fair Lady) 
1959 - «Ֆլամանդական շուն» / A Dog of Flanders
1959 -  «Զայրույթի բլուրներ»/ The Angry Hills
1958 - «Մի շղթայով կապվածները» (The Defiant Ones)
1958 - «Ես ուզում եմ ապրել»
1957 - «Հպարտություն և կիրք»
1952 - «Մուլեն Ռուժ»
1951 - «Աֆրիկական թագուհին»


== Ծանոթագրություններ ==


== Արտաքին հղումներ ==
Theodore Bikel / պաշտոնական կայք
Theodore Bikel / Memory Alpha (a Star Trek wiki)(անգլ.)
Theodore Bikel / Internet Accuracy Project(անգլ.)